Neuvoston asetus (ETY) N:o 856/84, annettu 31 päivänä maaliskuuta 1984, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 090 , 01/04/1984 s. 0010 - 0012

Espanjank. erityispainos: Luku 03 Nide 30 s. 0061

Portugalink. erityispainos: Luku 03 Nide 30 s. 0061

Suomenk. erityispainos Alue 3 Nide 17 s. 0095

Ruotsink. erityispainos Alue 3 Nide 17 s. 0095



NEUVOSTON ASETUS (ETY) N:o 856/84, annettu 31 päivänä maaliskuuta 1984, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että asetuksessa (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83(), tarkoitettujen tuotteiden kysynnän ja tarjonnan välisestä epätasapainosta johtuvat rakenteelliset ylijäämät ovat luonteenomaisia maitotuotteiden markkinatilanteelle, mainitun epätasapainon korjaamiseksi asetuksessa (ETY) N:o 1079/77(), sellaisena kuin se on viimeksi muutettuna asetuksella (ETY) N:o 861/84(), otetaan käyttöön yhteisvastuumaksu, joka koskee samalla tavalla sekä meijereihin toimitettuja maitomääriä että tiettyjä maitotuotteiden myyntejä maatilalta, mainitun yhteisvastuumaksun soveltamisesta huolimatta maidon keräily lisääntyy sellaisella nopeudella, että ylimääräisten maitomäärien myynnistä aiheutuu kuluja ja markkinavaikeuksia, jotka asettavat yhteisen maatalouspolitiikan tulevaisuuden kyseenalaiseksi, sen jälkeen, kun on perusteellisesti tutkittu erilaiset mahdollisuudet maitoalan tasapainon palauttamiseksi, näyttää siltä, että tehokkain ja tuottajien tuloihin vähiten vaikuttava menetelmä olisi ottaa viiden vuoden ajanjaksoksi käyttöön takuukynnyksen ylittävistä kerätyistä maitomääristä maksettava lisämaksu, huolimatta sen käyttöön ottamiseen liittyvistä hallinnollisista vaikeuksista, viitemäärät eivät saa ylittää yhteisölle vahvistettua taattua kokonaismäärää; ottaen huomioon sisäisen kulutuksen ja nykyiset vientimahdollisuudet mainittu taattu kokonaismäärä olisi vahvistettava 97,2 miljoonaksi tonniksi maitoa tai maitoa vastaavia tuotteita; tämä määrä vastaa neuvoston vuonna 1983 vahvistamaa takuukynnystä; järjestelmän hallitsemiseksi ja asianmukaisen valvonnan varmistamiseksi mainittu määrä on jaettava jäsenvaltioiden kesken niiden kalenterivuoden 1981 aikana alueellaan toimittamien määrien perusteella, tietyn siirtymäkauden antamiseksi lisämaksujärjestelmän ensimmäisen soveltamisvuoden ajaksi taattu kokonaismäärä olisi nostettava 98,2 miljoonaan tonniin, vahvistettaessa mainittua taattua kokonaismäärää olisi otettava huomioon myös joidenkin valtioiden rakenteelliset erityispiirteet, Irlannissa yhdeksän prosenttia bruttokansantuotteesta muodostuu suoraan tai epäsuorasti meijeriteollisuudesta, mikä on huomattavasti yhteisön keskiarvon yläpuolella; siellä maidontuotannolle vaihtoehtoiset maataloustuotannot kohtaavat vaikeasti ylitettäviä esteitä; näillä edellytyksillä olisi vahvistettava tälle jäsenvaltiolle taattu määrä vertaamalla sitä vuonna 1983 toimitettuun määrään, Italiassa vuoden 1981 maidontuotannon keräily on ollut huonoin viimeisten 10 vuoden aikana; siellä keskituotos lehmää kohti on yhteisön keskiarvon alapuolella; vuodesta 1981 vuoteen 1983 toimitukset ovat huomattavasti lisääntyneet, ja lisääntyminen vastaa suurelta osin rakenteellista kehitystä, jossa suorien toimitusten määrän lasku korvataan nostamalla meijeriin toimitettuja määriä; tämän vuoksi olisi säilytettävä tämän jäsenvaltion viitemäärä vuonna 1983 toimitettujen määrien tasolla, mainittujen jäsenvaltioiden taattujen määrien täydentämiseksi olisi lisäksi perustettava yhteisön varasto myös sellaisten jäsenvaltioiden erityisen tilanteen huomioon ottamiseksi, joissa maksujärjestelmän käyttöön ottaminen saattaa aiheuttaa hankinta- tai tuotantorakenteisiin ongelmia, maidontuotannon keräilyn kasvun hillitseminen ei saa estää tarvittavia rakennemuutoksia, ottaen huomioon maidontuotantorakenteiden erilaisuuden yhteisön eri alueilla, hallinnolliset ongelmat ja alueellisen kehityspolitiikan näkökohdat olisi tarpeen antaa mahdollisuus valita tuottajan viitemäärän ja ostajan viitemäärän menettelyjen välillä, perittäessä lisämaksu ostajalta olisi varmistettava, että ostaja perii maksun vain niiltä tuottajilta, jotka ovat lisänneet toimituksiaan suhteessa heidän ostajan viitemäärää ylitykseensä, ja tässä asetuksessa säädetyn lisämaksun tarkoituksena on säännöstellä ja tasapainottaa maitotuotemarkkinoita; tämän vuoksi mainitun lisämaksun tuotto olisi käytettävä maitoalan kulujen rahoittamiseen, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 804/68 artikla seuraavasti: "5 c artikla 1. Viiden peräkkäisen 1 päivänä huhtikuuta 1984 alkavan 12 kuukauden ajanjaksoksi otetaan käyttöön lisämaksu, jonka lehmänmaidon tuottajat tai ostajat maksavat. Mainitun lisämaksun tarkoituksena on hillitä maidontuotannon kasvua ja kuitenkin sallia tarpeelliset rakennemuutokset ottaen huomioon yhteisön kansallisten, alueellisten tai keräilyalueiden olosuhteiden erilaisuuden. Ensimmäinen ajanjakso alkaa kuitenkin 2 päivänä huhtikuuta 1984. Lisämaksujärjestelmä otetaan käyttöön kaikkialla jäsenvaltion alueella jommankumman menettelyn mukaisesti: Menettely A - lisämaksu peritään jokaiselta maidontuottajalta maidosta ja/tai maitoa vastaavasta tuotteesta, jotka tuottaja on toimittanut ostajalle, ja jonka määrät kyseisen 12 kuukauden ajanjakson aikana ylittävät määritettävän viitemäärän. Menettely B - lisämaksu peritään jokaiselta ostajalta maidosta tai muista maitotuotteista, jotka tuottajat ovat hänelle toimittaneet, ja joiden määrät kyseisen 12 kuukauden ajanjakson aikana ylittävät määritettävän viitemäärän. - ostaja, jonka on maksettava lisämaksu, perii sen ainoastaan niiltä tuottajilta, jotka ovat lisänneet toimituksiaan suhteessa ostajan viitemäärän ylitykseen, 2. Jokainen maidontuottaja maksaa lisämaksun myös maitomääristä ja/tai maitoa vastaavista tuotemääristä, jotka hän on myynyt suoraan kulutukseen ja jotka kyseisen 12 kuukauden ajanjakson aikana ylittävät määritettävän viitemäärän. 3. Jollei 4 kohdan soveltamisesta muuta johdu, 1 kohdassa tarkoitetut viitemäärät eivät saa ylittää taattua kokonaismäärää, joka on sama kuin maitoa tai maitotuotteita käsittelevälle tai jalostavalle yritykselle kalenterivuoden 1981 aikana toimitetut maitomäärät lisättynä yhdellä prosentilla. Mainitut taatut kokonaismäärät tuhansina tonneina ilmaistuna ovat seuraavat: >TAULUKON PAIKKA> Taatut kokonaismäärät tuhansina tonneina ilmaistuna 2 päivän huhtikuuta 1984 ja 31 päivän maaliskuuta 1985 välisenä aikana ovat kuitenkin seuraavat: >TAULUKON PAIKKA> 4. Perustetaan "yhteisön varastoksi" kutsuttu määrä, jotta voitaisiin täydentää kunkin 12 kuukauden ajanjakson alussa sellaisten jäsenvaltioiden taattuja kokonaismääriä, joissa lisämaksujärjestelmän käyttöön ottaminen saattaa aiheuttaa hankinta- ja tuotantorakenteisiin erityisiä vaikeuksia. Säännöt mainitun varaston jakamisesta annetaan 7 kohdassa säädettyä menettelyä noudattaen. Yhteisön varasto vahvistetaan 335 000 tonniksi 2 päivän huhtikuuta 1984 ja 31 päivän maaliskuuta 1985 väliseksi ajanjaksoksi. Myöhemmiksi vuoden ajanjaksoiksi mainitun varaston määriä tarkistetaan 6 kohdassa säädettyä menettelyä noudattaen käytettävissä olevien määrien huomioon ottamiseksi. 5. Tässä artiklassa tarkoitettujen lisämaksujen katsotaan olevan osa interventioita, joiden tarkoituksena on säännöstellä maatalousmarkkinoita, ja ne käytetään maitoalan kulujen rahoittamiseen. 6. Neuvosto antaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen säännöt tämän artiklan soveltamisesta ja erityisesti viitemäärien määrittämisestä sekä 1 ja 2 kohdassa tarkoitettujen maksujen määrästä. 7. Yksityiskohtaiset säännöt tämän artiklan soveltamisesta annetaan 30 artiklassa säädettyä menettelyä noudattaen. 8. Kolmannen 12 kuukauden soveltamisajanjakson lopussa komissio antaa neuvostolle kertomuksen tässä artiklassa tarkoitetun lisämaksujärjestelmän toiminnasta." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 1984. Neuvoston puolesta Puheenjohtaja M. ROCARD () EYVL N:o C 314, 19.11.1983, s. 5 () Lausunto on annettu 15 maaliskuuta 1984. () Lausunto on annettu 29 helmikuuta 1984. () EYVL N:o L 148, 28.6.1968, s. 13 () EYVL N:o L 163, 22.6.1983, s. 56 () EYVL N:o L 131, 26.5.1977, s. 6 () EYVL N:o L 90, 1.4.84, s. 21